

**(Β.ΚΥΡΑΝΑ)**

**ΣΤΟΧΟΙ ΑΡΙΘΜΗΣΗΣ ΤΩΝ ΜΙΚΡΟΟΡΓΑΝΙΣΜΩΝ**

**1.** Εκτίμηση του συνολικού μικροβιακού φορτίου χωρίς να μας ενδιαφέρουν οι διάφορες κατηγορίες και τα είδη.

**2.** Εκτίμηση των τοξογόνων στα τρόφιμα.

**3.** Ανίχνευση και απαρίθμηση των παθογόνων για τον άνθρωπο, τα οποία μεταφέρονται παθητικά με το τρόφιμο, χωρίς να πολλαπλασιάζονται σε αυτό και να το αλλοιώνουν.

**ΤΡΟΠΟΙ ΕΚΦΡΑΣΗΣ ΤΟΥ ΜΙΚΡΟΒΙΑΚΟΥ ΦΟΡΤΙΟΥ**

**1.** **Total count:** Συνολικός αριθμός μικροβίων, περιλαμβάνει όλα τα μικρόβια, ζωντανά και νεκρά.

**2. Total viable count:** Συνολικός αριθμός ζωντανών μικροβίων.

**3. Colony forming units (CFU):** Ο συνολικός αριθμός μικροβίων ικανών να σχηματίσουν αποικίες.

Οι τιμές 2 και 3 δεν είναι ίδιες επειδή: α) Όλα τα ζωντανά μικρόβια δεν σχηματίζουν αποικίες, διότι ορισμένα από αυτά κάτω από τις συνθήκες καλλιέργειας (υπόστρωμα, θερμοκρασία επώασης, συνθήκες αερισμού κλπ.) αδυνατούν να πολλαπλασιαστούν και β) Ορισμένα μπορεί να έχουν εκτεθεί σε υποθανάτιες συνθήκες , διατηρώντας μεν την ζωτικότητά τους αδυνατώντας δε τον σχηματισμό αποικιών. Τα μικρόβια αυτά θα αποκατασταθούν στο ακέραιο αν βρεθούν κάτω από ευνοϊκές συνθήκες επουλώνοντας τα τραύματά τους.